标题：904年
中国纪年
904年，唐哀帝昭宣光烈孝皇帝天祐元年
历史大事
朱全忠逼昭宗迁都洛阳
天复四年（904）正月，朱全忠引兵屯河中（今山西永济），奉表称邠（今陕西彬县）、歧（今陕西凤翔）兵逼京畿，请昭宗迁都洛阳。宰相裴枢促百官东行，并驱徙士民。二十六日，车驾发长安，全忠以张廷范为御营使，毁长安宫室百司及民间庐舍，取材浮渭河而下，长安自此遂成废墟。长安士民老幼相瞩，号哭满路，月余不绝。二月，车驾至陕州（今河南三门峡），因东都宫室缮修未成暂作驻留，朱全忠亦自河中来朝。昭宗延全忠入寝室，何后泣曰：“自今大家（指皇上）夫妇委身全忠矣！”
以长安为佑国军
昭宗既被迫东迁，长安已成空城。天复四年（904）三月，诏以朱全忠兼判左、右神策及六军诸卫事。全忠奏以长安为佑国军，以韩建为佑国军节度使，以郑州刺史刘知俊为匡国留后。
昭宗密诏诸镇匡复
昭宗被迫东迂，天复四年（904）二、三月间屡遣间使以御札、绢诏告难于藩镇王建、李克用、杨行密等，令纠合诸镇兵攻朱全忠，以图匡复。西川节度使蜀王王建得御札即遣王宗祜为北路行营指挥使，将兵会李茂贞迎车驾，至兴平（今陕西汉中）遇汴兵，不得进而还。自后王建始自用墨制除官，云待车驾还长安后表闻。各藩镇志在扩土，并无勤王之兵。
昭宗至东都，改元天佑
天复四年（904）四月，朱全忠奏洛阳宫室已成，请车驾早发。昭宗请待秋天十月东行，全忠疑帝徘徊以待诸道勤王之师，遣将催促，悉杀昭宗左右医官、击球供奉、内园小儿等，自是帝左右职掌使令皆全忠之人。闰四月十日，车驾至洛阳，御正殿，受朝贺。十一日，赦天下，改元天佑，以天复四年为天佑元年。
东都封授官爵
天佑元年（904）闰四月十四日，昭宗在东都封授内外官爵：敕内诸司唯留宣徽院及小马坊、御厨等九使，余皆停废，不以内夫人充使；以蒋玄晖为宣徽南院使兼枢密使、王殷为宣徽北院使兼皇城使、张廷范为金吾将军充街使；以韦震为河南尹兼六军诸卫副使，又征武宁留后朱友恭为左龙武统军，保大节度使氏叔琮为右龙武统军，典宿卫。内外诸使诸将皆朱全忠心腹。十九日，诏以张全义为天平节度使；朱全忠为护国、宣武、宣义、忠武四镇节度使。越王钱镠求封吴越王，朝廷先不许，朱全忠为结钱镠牵制杨行密，为之上言，诏改封钱镠为吴王。进天雄节度使罗绍威爵为邺王。
诸镇传檄讨朱全忠
天佑元年（904）六月，李茂贞、王建、李继徽（杨崇本）传檄合兵以讨朱全忠，全忠以镇国节度使朱友裕为行营都统迎击，并自率大军西讨。七月至河中（今山西永济）。西川将劝王建乘虚击凤翔，建以李茂贞可为蜀之藩蔽，与茂贞结亲。时李克用、刘仁恭、杨行密、赵匡凝杨崇和李茂贞等移檄往来，皆以匡复为辞，若讨朱全忠。
朱全忠弑昭宗，立哀帝
朱全忠西讨，恐变生东都，欲立幼君，以谋禅代。乃遣李振至洛阳，与蒋玄晖及朱友恭、氏叔琮谋杀昭宗。天佑元年（904）八月二十八日，蒋玄晖派牙将史太夜入宫弑昭宗（年三十八）及妃二人，二十九日，玄晖矫诏称二妃弑逆，立辉王祚为皇太子，更名祝，监军国事，又矫皇后令，太子于柩前即位，是为哀帝，时年仅十三。十月，朱全忠闻讯，假作震惊，哭曰：“奴辈负我，令我受恶名于万代”。还东都，杀朱友恭、氏叔琮。以张全义为河南尹兼忠武节度使，判六军诸卫事，领宿卫。
朱全忠大掠淮南
天佑元年（904）十月，光州（今河南潢川）叛淮南，降朱全忠。淮南节度使杨行密遣兵围城。十一月，朱全忠自将兵五万渡淮南下，屯军霍丘（今安徽），并分兵救鄂州（今湖北武昌）杜洪。杨行密释光州之围回广陵（今江苏扬州），按兵不出战。全忠分命诸将大掠淮南以困杨行密。
杜荀鹤卒
天佑元年（904），诗人杜荀鹤投朱全忠，被表荐为翰林学士、主客员外郎，因得重病，旬日而卒。荀鹤（846——904），字彦之，号九华山人，池州石埭（今安徽石台）人。相传为杜牧出妾之子，四十六岁中大顺二年（891）进士。诗作有《时世行》二首（一题作《山中寡妇》）、《乱后逢村叟》、《再经胡城县》等。有《唐风集》。
通鉴记载
昭宗圣穆景文孝皇帝下之上天祐元年（甲子，公元九零四年） 
春，正月，全忠密表司徒兼侍中、判六军十二卫事、充盐铁转运使、判度支崔胤专权乱国，离间君臣，并其党刑部尚书兼京兆尹、六军诸卫副使郑元规、威远军使陈班等，皆请诛之。乙巳，诏责授胤太子少傅、分司，贬元规循州司户，班凑州司户。丙午，下诏罪状胤等。以裴枢判左三军事、充盐铁运使，独孤捐判右三军事、兼判度支。胤所募兵并纵遣之。以兵部尚书崔远为中书侍郎，翰林学士、左拾遗柳璨为右谏议大夫，并同平章事。璨，公绰之从孙也。戊申，朱全忠密令宿卫都指挥使朱友谅以兵围崔胤第，杀胤及郑元规、陈班并胤所亲厚者数人。 
初，上在华州，朱全忠屡表请上迁都洛阳，上虽不许，全忠常令东都留守佑国军节度使张全义缮修宫室。全忠之克邠州也，质静难军节度使杨崇本妻子于河中。崇本妻美，全忠私焉，既而归之。崇本怒，使谓李茂贞曰：“唐室将灭，父何忍坐视之乎！”遂相与连兵侵逼京畿，复姓名为李继徽。己酉，全忠引兵屯河中。丁巳，上御延喜楼，朱全忠遣牙将寇彦卿奉表，称邠、歧兵逼畿甸，请上迁都洛阳。及下楼，裴枢已得全忠移书，促百官东行。戊午，驱徙士民，号哭满路，骂曰：“贼臣崔胤召朱温来倾覆社稷，使我曹流离至此！”老幼繦属，月馀不绝。壬戌，车驾发长安，全忠以其将张廷范为御营使，毁长安宫室百司及民间庐舍，取其材，浮渭河而下，长安自此遂丘墟矣。全忠发河南、北诸镇丁匠数万，令张全义治东都宫室，江、浙、湖、岭诸镇附全忠者，皆输货财以助之。甲子，车驾至华州，民夹道呼万岁，上泣谓曰：“勿呼万岁，朕不复为汝主矣！”馆于兴德宫，谓侍臣曰：“鄙语云：‘纥干山头冻杀雀，何不飞去生处乐。”朕今漂泊，不知竟落何所！”因泣下沾襟，左右莫能仰视，二月，乙亥，车驾至陕，以东都宫室未成，驻留于陕。丙子，全忠自河中来朝，上延全忠入寝室见何后，后泣曰：“自今大家夫妇委身全忠矣！” 
甲申，立皇子祯为端王，祁为丰王，福为和王，禧为登王，祐为嘉王。 
上遣间使以御札告难于王建，建以邛州剌史王宗祐为北路行营指挥使，将兵会凤翔兵迎车驾，至兴平，遇汴兵，不得进而还。建始自用墨制除官，云“俟车驾还长安表闻。” 
三月，丁未，以朱全忠兼判左、右神策及六军诸卫事。癸丑，全忠置酒私第，邀上临幸。乙卯，全忠辞上，先赴洛阳督修宫室。上与之宴群臣，既罢，上独留全忠及忠武节度使韩建饮，皇后出，自捧玉卮以饮全忠，晋国夫人可证附上耳语。建蹑全忠足，全忠以为图己，不饮，阳醉而出。全忠奏以长安为佑国军，以韩建为佑国节度使，以郑州刺史刘知俊为匡国节度使。丁巳，上复遣间使以绢诏告急于王建、杨行密、李克用等，令纠帅籓镇以图匡复，曰：“朕至洛阳，则为所幽闭，诏敕皆出其手，朕意不复得通矣！” 
杨行密遣钱传撩及其妇并顾全武归钱塘。以淮南行军司马李神福为鄂岳招讨使，复将兵击杜洪。朱全忠遣使诣行密，请舍鄂岳，复修旧好。行密报曰：“俟天子还长安，然后罢兵修好。” 
夏，四月，辛巳，朱全忠奏洛阳宫室已成，请车驾早发，表章相继。上屡遣宫人谕以皇后新产，未任就路，请俟十月东行。全忠疑上徘徊俟变，怒甚，谓牙将寇彦卿曰：“汝速至陕，即日促官家发来。”闰月，丁酉，车驾发陕。壬寅，全忠逆于新安。上之在陕也，司天监奏：“星气有变，期在今秋，不利东行。”故上欲以十月幸洛。至是，全忠令医官许昭远告医官使阎祐之、司天监王墀、内都知韦周、晋国夫人可证等谋害元帅，悉收杀之。 
癸卯，上憩于谷水。自崔胤之死，六军散亡俱尽，所馀击球供奉、内园小儿共二百馀人，从上而东。全忠犹忌之，为设食于幄，尽缢杀之。豫选二百馀人大小相类者，衣其衣服，代之侍卫。上初不觉，累日乃寤。自是上之左右职掌使令皆全忠之人矣。甲辰，车驾发谷水，入宫，御正殿，受朝贺。乙巳，御光政门，赦天下，改元。更命陕州曰兴唐府。诏讨李茂贞、杨崇本。 
戊申，敕内诸司惟留宣徽等九使外，馀皆停废，仍不以内夫人充使。以蒋玄晖为宣徽南院使兼枢密使，王殷为宣徽北院使兼皇城使，张廷范为金吾将军、充街使，以韦震为河南尹兼六军诸卫副使，又征武宁留后朱友恭为左龙武统军，保大节度使氏叔琮为右龙武统军，典宿卫，皆全忠之腹心也。癸丑，以张全义为天平节度使。乙卯，以全忠为护国、宣武，宣义、忠武四镇节度使 
镇海、镇东节度使越王钱镠求封吴越王，朝廷不许。朱全忠为之言于执政，乃更封吴王。 
更命魏博曰天雄军。癸亥，进天雄节度使长沙郡王罗绍威爵邺王。 
五月，丙寅，加河阳节度使张汉瑜同平章事。 
帝宴朱全忠及百官于崇勋殿，既罢，复召全忠宴于内殿。全忠疑，不入。帝曰：“全忠不欲来，可令敬翔来。”全忠擿翔使去，曰：“翔亦醉矣。”辛未，全忠东还，乙亥，至大梁。 
忠义节度使赵匡凝遣水军上峡攻王建夔州，知渝州王宗阮等击败之。万州刺史张武作铁纟亘绝江中流，立栅于两端，谓之“鏁峡”。 
六月，李茂贞、王建、李继徽传檄合兵以讨朱全忠。全忠以镇国节度使朱友裕为行营都统，将步骑数万击之；命保大节度使刘鄩弃鄜州，引兵屯同州。癸丑，全忠引兵自大梁西讨茂贞等。秋，七月，甲子，过东都入见。壬申，至河中。 
西川诸将劝王建乘李茂贞之衰，攻取凤翔。建以问节度判官冯涓，涓曰：“兵者凶器，残民耗财，不可穷也。今梁、晋虎争，势不两立，若并而为一，举兵向蜀，虽诸葛亮复生，不能敌矣。凤翔，蜀之籓蔽，不若与之和亲，结为婚姻，无事则务农训兵，保固疆场，有事则觇其机事，观衅而动，可以万全。”建曰：“善！茂贞虽庸才，然有强悍之名，远近畏之，与全忠力争则不足，自守则有馀，使为吾籓蔽，所利多矣。”乃与茂贞修好。丙子，茂贞遣判官赵锽如西川，为其侄天雄节度使继崇求婚，建以女妻之。茂贞数求货及甲兵于建，建皆与之。王建赋敛重，人莫敢言。冯涓因建生日献颂，先美功德，后言生民之苦。建愧谢曰：“如君忠谏，功业何忧！”赐之金帛。自是赋敛稍损。 
初，朱全忠自凤翔迎车驾还，见德王裕眉目疏秀，且年齿已壮，恶之，私谓崔胤曰：“德王尝奸帝位，岂可复留！公何不言之！”胤言于帝。帝问全忠，全忠曰：“陛下父子之间，臣安敢窃议，此崔胤卖臣耳。”帝自离长安，日忧不测，与皇后终日沉饮，或相对涕泣。全忠使枢密使蒋玄晖伺察帝，动静皆知之。帝从容谓玄晖曰：“德王，朕之爱子，全忠何故坚欲杀之？”因泣下，啮中指血流。玄晖具以语全忠，全忠愈不自安。 
时李茂贞、杨崇本、李克用、刘仁恭、王建、杨行密、赵匡凝移檄往来，皆以兴复为辞。全忠方引兵讨，以帝有英气，恐变生于中，欲立幼君，易谋禅代。乃遣判官李振至洛阳，与玄晖及左龙武统军朱友恭、右龙武统军氏叔琮等图之。 
八月，壬寅，帝在椒殿，玄晖选龙武牙官史太等百人夜叩宫门，言军前有急奏，欲面见帝。夫人裴贞一开门见兵，曰：“急奏何以兵为？”史太杀之。玄晖问：“至尊安在？”昭仪李渐荣临轩呼曰：“宁杀我曹，勿伤大家！”帝方醉，遽起，单衣绕柱走，史太追而弑之。渐荣以身蔽帝，太亦杀之。又欲杀何后，后求哀于玄晖，乃释之。 
癸卯，蒋玄晖矫诏称李渐荣、裴贞一弑逆，宜立辉王祚为皇太子，更名柷，监军国事。又矫皇后令，太子于柩前即位。宫中恐惧，不敢出声哭。丙午，昭宣帝即位，时年十三。 
李克用复以张承业为监军。 
淮南将李神福攻鄂州未下，会疾病，还广陵，杨行密以舒州团练使泌阳刘存代为招讨使。神福寻卒。宣州观察使台濛卒，杨行密以其子牙内诸军使渥为宣州观察使，右牙都指挥使徐温谓渥曰：“王寝疾而嫡嗣出籓，此必奸臣之谋。他日相召，非温使者及王令书，慎无亟来！”渥泣谢而行。 
九月，己巳，尊皇后为皇太后。 
朱全忠引兵北屯永寿，南至骆谷，凤翔、邠宁兵竟不出。辛未，东还。冬，十月，辛卯朔，日有食之。 
朱全忠闻朱友恭等弑昭宗，阳惊，号哭自投于地，曰：“奴辈负我，令我受恶名于万代！”癸巳，至东都，伏梓宫恸哭流悌，又见帝，自陈非己志，请讨贼。先是，护驾军士有掠米于市者，甲午，全忠奏朱友恭、氏叔琮不戢士卒，侵扰市肆，友恭贬崖州司户，复姓名李彦威，叔琮贬白州司户，寻皆赐自尽。彦威临刑大呼曰：“卖我以塞天下之谤，如鬼神何！行事如此，望有后乎！” 
丙申，天平节度使，张全义来朝。丁酉，复以全忠为宣武、护国、宣义、天平节度使，以全义为河南尹兼忠武节度使、判六军诸卫事。乙巳，全忠辞赴镇，良戌，至大梁。 
镇国节度使朱友裕薨于梨园。 
光州叛杨行密，降朱全忠，行密遣兵围之，与鄂州皆告急于全忠。十一月，戊辰，全忠自将兵五万自颍州济淮，军于霍丘，分兵救鄂州。?茨媳澼凸庵葜冓霮构懔戡按兵不出战，全忠分命诸将大掠淮南以困之。 
钱镠潜遣衢州罗城使叶让杀刺史陈璋，事泄。十二月，璋斩让而叛，降于杨行密。 
初，马殷弟賨，性沉重，事孙儒，为百胜指挥使。儒死，事杨行密，屡有功，迁黑云指挥使。行密尝从容问其兄弟，乃知为殷之弟，大惊曰：“吾常怪汝器度瑰伟，果非常人，当遣汝归。”賨泣辞曰：“賨西残兵，大王不杀而宠任之，湖南地近，尝得兄声问，賨事大王久，不愿归也。”行密固遣之。是岁，賨归长沙，行密亲饯之郊。 
賨至长沙，殷表賨为节度副使。它日，殷议入贡天子，賨曰：“杨王地广兵强，与吾邻接，不若与之结好，大可以为缓急之授，小可通商旅之利。”殷作色曰：“杨王不事天子，一旦朝廷致讨，罪将及吾。汝置此论，勿为吾祸！” 
初，清海节度使徐彦若遗表荐副使刘隐权留后，朝廷以兵部尚书崔远为清海节度使。远至江陵，闻岭南多盗，且畏隐不受代，不敢前，朝廷召远还。隐遣使以重赂结朱全忠，乃奏以隐为清海节度使。